Superliga. “Bunyodkor” Lutfulla To‘rayev chalqancha uslubda gol urgan o‘yinda “Qo‘qon-1912”ni mag‘lub etdi, “Navbahor” Namanganda “OKMK” bilan durang o‘ynadi, “Paxtakor”da esa yirik g‘alaba

Futbol bo‘yicha O‘zbekiston Superligasining 17-turidan o‘rin olgan bir qator o‘yinlar 10-sentabr, juma kuni bo‘lib o‘tdi.

Amaldagi chempion “Paxtakor” “Metallurg” maydoniga safar qilib, 3:0 hisobida g‘alaba qozondi. “Sherlar”ning gollariga Dragan Cheran, Azizbek Turg‘unboyev va Boyan Matich mualliflik qildi.
G‘alabadan keyin “Paxtakor” 47 ochko bilan musobaqa jadvalida peshqadamlik qilmoqda. “Metallurg” esa 16 ochko bilan 11-o‘rindan joy olgan.

“Navbahor” o‘z maydonida “OKMK” bilan kuch sinashib, 0:0 hisobidagi durangga imzo chekdi.
Durangdan keyin olmaliqliklarning ochkolari 29 taga yetdi, jamoa 3-pog‘onadan joy olgan. “Navbahor” (24) 6-o‘rinda bormoqda.

“Bunyodkor” Toshkentda “Qo‘qon-1912”ni qabul qildi va 2:1 hisobida g‘alaba qozondi. Dastlab 25-daqiqada Lutfulla To‘rayev burchak zarbasidan oshirilgan to‘pni chalqancha uslubda darvozaga joylab qo‘ydi. Oradan 3 daqiqa o‘tib, Davronjon Ergashev oradagi farqni 2:0 ko‘rinishiga olib keldi. Birinchi bo‘lim yakunlashi arafasida esa Ivan Yosovich hisobni qisqartirishga muvaffaq bo‘ldi. Ikkinchi bo‘limda darvozalar ishg‘ol etilmadi.
Mazkur g‘alabadan so‘ng “Bunyodkor” 28 ochko bilan 4-o‘ringa ko‘tarildi. “Qo‘qon-1912” (20) 9-o‘rindan joy olgan.
Superliga
17-tur bahslari
10-sentabr, juma
Gollar: 0:1 — 29 Cheran, 0:2 — Turg‘unboyev, 0:3 — 71 Matich.
“Metallurg”: 1. Akmal Tursunboyev, 4. Odilbek Abdumajidov, 6. Xudoyshukur Sattorov, 8. Salamat Qutiboyev ( 70. Muhammad Isayev, 82), 22. Shahzodbek G‘ofurbekov, 28. Stanislav Andreyev (14.Abror Toshqo‘ziyev, 34), 30. Ibrohim Ibrohimov (15. Zohid Abdullayev, 46), 48. Dilshod Rahmatullayev, 55. Akbarjon Ismatullayev, 80. Farrux Ibrohimov, 98. Damir Temirov (11. Ivan Nagayev, 65).
“Paxtakor”: 25.Eldor Suyunov, 3.Hojiakbar Alijonov, 5.Anzur Ismoilov, 7.Odil Hamrobekov (21.Abror Ismoilov, 81), 8.Azizbek Turg‘unboyev (17.Doston Hamdamov, 72), 10.Dragan Cheran, 11.Boyan Matich (9.Sherzod Temirov, 81), 23.Sherzod A’zamov, 27.Sardor Sobirxo‘jayev, 28.Diyor Xolmatov (18.Hojimat Erkinov, 72), 34.Farrux Sayfiyev.
Ogohlantirishlar: Zohid Abdullayev (47), Eldor Suyunov (47), Sherzod A’zamov (84), Xudoyshukur Sattorov (86).
“Navbahor”: 1.O‘tkir Yusupov, 24.Davron Hoshimov, 4.Boyan Siger, 22.Igor Golban (11.Islom Isoqjonov, 90+1), 19.Mirzohid G‘ofurov (28.Ilhom Alijonov, 78), 88.Boyan Naydenov, 7.Azim Ahmedov, 10.Qo‘vondiq Ro‘ziyev (14.Kosta Guttiner, 63), 17.Ehsoni Panshanbe (8.Sardor Telyakov, 78), 9.Ivan Solovyev, 95.Zabihillo O‘rinboyev (20.Ibrohim G‘anixonov, 63).
“OKMK”: 32.Suhrob Sultonov, 20.Mirg‘iyos Sulaymonov (77.Dilshod Ahmadaliyev, 74), 8.Bobur Yo‘ldoshev, 7.Sardor Rahmonov, 2.Akrom Komilov, 23.Yovan Jokich, 17.Sanjar Tursunov (5.Dilshod Jo‘rayev, 79), 22.Sanjar Shoahmedov (4.Mirjamol Qosimov, 88), 94.Elvin Fortes (28.Shohrux Gadoyev, 74), 27.Martin Boake (18.Aleksandr Kasyan, 79), 10.Husniddin G‘ofurov.
Ogohlantirishlar: Sardor Rahmonov 28, Mirzohid G‘ofurov 30, Samvel Babayan 45+1, Ibrohim G‘anixonov 71, Mirjalol Qosimov 75, Ivan Solovyov 76.
Gollar: 1:0 — 25 To‘rayev, 2:0 — 28 Ergashev, 2:1 — 42 Yosovich.
“Bunyodkor”: 71. Sarvar Karimov, 4. Davronjon Ergashev, 6. Avazbek O‘lmasaliyev, 10. Xurshid G‘iyosov ( 17. Odiljon Abdurahmonov, 68), 11. Rasul Yo‘ldoshev ( 8. Sanjar Rashidov, 68), 13.Lutfulla To‘rayev, 14. Mirjahon Mirahmadov ( 22. Shahboz Erkinov, 79) 19. Nurillo To‘xtasinov, 26. Ulug‘bek Abdullayev (7. Farhod Mirahmadov 90+1), 30. Abdulla Abdullayev, 49. Ibrohim Tomiva.
“Qo‘qon-1912”: 96. Islom Abdullayev, 5. Slavko Lukich, 8. Farhod Bekmurodov, 10. Shohnazar Norbekov (9. Hamidulla Abduhamidov, 73) 13. Sardorbek Azimov (7. Asadbek Sobirjonov, 46), 15. Oybek Rustamov, 20. Iqboljon Malikjonov (91. Yakuba Bamba, 73) 22. Muhammadanas Hasanov, 23. Aleksandr Merzlyakov, (19. Suhrob Berdiyev, 50), 33. Ivan Yosovich, 99. Andrey Sidorov (11. Mo‘minjon Meliyev, 46).
Ogohlantirish: Sardor Azimov (22), Farhod Bekmurodov (36), Yakuba Bamba (88).